அப்துல் ரகுமான்

அப்துல் ரகுமான் (S. Abdul Rahman, நவம்பர் 9, 1937 - சூன் 2, 2017),   தமிழ்நாட்டைச் சேர்ந்த கவிஞரும், தமிழ்ப்பேராசிரியரும் ஆவார். கவிக்கோ என்று சிறப்பாகக் குறிப்பிடப்படுகிறார். 'வானம்பாடி' இயக்கக் கவிஞர்களோடு இணைந்தியங்கியவர். எழுதுபவர்களின் தலைவாயிலில் தம் கவிதை வெளியீடுகளின் வாயிலாகப் புதுக்கவிதைத் துறையில் நிலைநிறுத்திக் கொண்டவர்களுள் அப்துல் ரகுமான் சிறப்பாகக் குறிப்பிடத் தக்கவர் ஆவார். அவர் பால்வீதி என்ற கவிதைத் தொகுதி மூலம் தம்மை ஒரு சோதனைப் படைப்பாளியாக இனங்காட்டிக் கொண்டார். அத்தொகுதி வெளிவந்த போது கவிதையை நேரடியாகத் தராமல் உவமைகள், உருவகங்கள், படிமங்கள், குறியீடுகள் ஆகியவற்றின் வழி வெளியீட்டு முறையை அமைத்துக் கொண்டார். தமிழில் கவிதைக் குறியீடுகள் குறித்து ஆராய்ந்து முனைவர் பட்டம் பெற்றவர். தமிழில் ஹைக்கூ, கஜல் ஆகிய பிறமொழி இலக்கியங்களை முனைந்ததிலும் பரப்பியதிலும் இவர் குறிப்பிடத்தக்கவர் ஆவார்.

1960 க்குப் பின் கவிதை உலகுக்கு வந்த இவர் கவியரங்கக் கவிதைகளாலும் சிறப்படைந்துள்ளார். சிலேடை வார்த்தைகளால் கேட்போரைக் கவர்வது இவரது பணி. வாணியம்பாடி இஸ்லாமியக் கல்லூரியில் தமிழ்ப் பேராசிரியராகப் பணி புரிந்தவர். அறிவுமதி உள்ளிட்ட இளந்தலைமுறைக் கவிஞர்களுக்கு ஆசானாக விளங்கினார். ஆலாபனை கவிதைத் தொகுப்புக்காக சாகித்ய அகாடமி விருது பெற்றவர்.

 பிறப்பு 

அப்துல் ரகுமான் மதுரையில் வைகை ஆற்றின்  தென்கரையில் 1937 நவம்பர் 9 ஆம் நாள்  உருதுக் கவிஞர் மஹி என்னும் சையத் அஹமத் – ஜைனத் பேகம் இணையருக்கு மகனாகப் பிறந்தார்.

 கல்வி 
அப்துல் ரகுமான் தனது தொடக்கக் கல்வியையும்  உயர்நிலைப் பள்ளிக் கல்வியையும் மதுரையில் உள்ள பள்ளிகளில் பெற்றார்.   பின்னர் மதுரை தியாகராசர் கல்லூரியில் சேர்ந்து இடைநிலை வகுப்பில் தேறினார். தொடர்ந்து அக்கல்லூரியிலேயே பயின்று இளங்கலை, முதுகலைப் பட்டங்களைப் பெற்றார். அப்பொழுது முனைவர் மா. இராசமாணிக்கனார், ஔவை துரைசாமி, அ. கி. பரந்தாமனார், அவ்வை நடராசன், அ. மு. பரமசிவானந்தம் ஆகிய தமிழறிஞர்களிடம்  பயின்றார்.

சென்னை தரமணியில் அமைந்துள்ள உலகத் தமிழாராய்ச்சி நிறுவனத்தில் அதன் இயக்குநராகப் பணியாற்றிய ச. வே. சுப்பிரமணியத்தை வழிகாட்டியாகக் கொண்டு புதுக்கவிதையில் குறியீடு என்னும் தலைப்பில் ஆய்வு செய்து சென்னைப் பல்கலைக்கழகத்தில் முனைவர் பட்டம் பெற்றார்.

 பணி 

தமிழில் முதுகலைப் பட்டம் பெற்றதும் தியாகராசர் நடத்திய தமிழ்நாடு என்னும் நாளிதழில் மெய்ப்பு திருத்துநராகச் சிலகாலம் பணியாற்றினார்.  அப்பொழுது தமிழகத்தில் இருந்த ஐந்து இசுலாமியக் கல்லூரிகளுக்கு (1) உத்தமபாளையம் ஹாஜி கருத்த ராவுத்தர் கல்லூரி, (2) சென்னை புதுக்கல்லூரி,  (3) வாணியம்பாடி இசுலாமியக் கல்லூரி, (4) திருச்சி ஜமால் முகமது கல்லூரி (5) இசுலாமியா கல்லூரி, வேலூர் விரிவுரையாளர் பதவிக்காக விண்ணப்பித்தார். அவற்றுள் வாணியம்பாடி இசுலாமியா கல்லூரியில் பணியாற்ற அவருக்கு 1961 ஆம் ஆண்டில் வாய்ப்புக் கிடைத்து. அங்கே  சிற்றுரையாளர், விரிவுரையாளர், பேருரையாளர், பேராசிரியர், எனப் படிப்படியாக உயர்ந்து 1991ஆம் ஆண்டில் விருப்ப ஓய்வு பெற்றார். இதில் 20 ஆண்டுகள் தமிழ்த்துறையின் தலைவராகப் பணியாற்றினார்.

 வக்பு வாரிய தலைவராக 
தமிழ்நாடு வக்பு வாரிய தலைவராக 2009 மே முதல் 2011 வரை பணியாற்றி வந்தார்

 நூல்கள் 
 படைத்தவை 
வ.எண்ஆண்டு நூல்வகைகுறிப்பு011974  பால்வீதி  கவிதை  021978  நேயர் விருப்பம்கவிதை 031985  கரைகளே நதியாவதில்லை  கட்டுரை  சூனியர் விகடனில் வெளிவந்த தொடர்041986  அவளுக்கு நிலா என்று பெயர்  கட்டுரை  சூனியர் விகடனில் வெளிவந்த தொடர்051986 முட்டைவாசிகள்  கட்டுரை  சூனியர் விகடனில் வெளிவந்த தொடர்061986 மரணம் முற்றுப்புள்ளி அல்ல  கட்டுரை  சூனியர் விகடனில் வெளிவந்த தொடர்071987  விலங்குகள் இல்லாத கவிதை  கட்டுரை  081987 சொந்தச் சிறைகள்  வசன கவிதை  சூனியர் விகடனில் வெளிவந்த தொடர்091989 புதுக்கவிதையில் குறியீடு ஆய்வு  முனைவர் பட்ட ஆய்வேடு 101989  சுட்டுவிரல்  பாடல்  முத்தாரத்தில் வெளிவந்த தொடர்111990 கம்பனின் அரசியல் கோட்பாடு ஆய்வு அமரர் ஏவி. எம். அறக்கட்டளை நினைவுச் சொற்பொழிவு 121995  ஆலாபனை  கவிதை சாகித்திய அகாதமி விருது பெற்றது. பாக்யா இதழில் வெளிவந்த தொடர்.131998 பித்தன்  கவிதை  குங்குமத்தில் வெளிவந்த தொடர்141998 விதைபோல் விழுந்தவன்  கவியரங்கக் கவிதைகள்  அண்ணா கவியரங்கக் கவிதைகள்151998  முத்தமிழின் முகவரி கவியரங்கக் கவிதைகள்  மு. கருணாநிதியைப் புகழ்ந்து பாடியவை161999 பூப்படைந்த சப்தம் கட்டுரை  171999  தொலைபேசிக் கண்ணீர்  கட்டுரை   182003 காற்று என் மனைவிகட்டுரை192003 உறங்கும் அழகிகட்டுரை202003 நெருப்பை அணைக்கும் நெருப்பு கட்டுரை212003 பசி எந்தச் சாதி கட்டுரை222003 நிலவிலிருந்து வந்தவன் கட்டுரை232003 கடவுளின் முகவரி கட்டுரை242003 முத்தங்கள் ஓய்வதில்லை கட்டுரை252004 காக்கைச் சோறு    கட்டுரை262004 சோதிமிகு நவகவிதை   கட்டுரை272004 மின்மினிகளால் ஒரு கடிதம்கவிதைகஜல் கவிதைகள்282005 தாகூரின் 'சித்ரா'மொழிபெயர்ப்பு292005 ரகசிய பூ கவிதை302005 சிலந்தியின் வீடு    கட்டுரை312005 இது சிறகுகளின் நேரம் கட்டுரைசூனியர் விகடனில் வெளிவந்த தொடர்322006 இல்லையிலும் இருக்கிறான் கட்டுரை332006 பறவையின் பாதை கவிதை342007 இறந்ததால் பிறந்தவன் கவியரங்க கவிதைமுதல் தொகுதி352008 தட்டாதே திறந்திருக்கிறதுகட்டுரை362010 எம்மொழி செம்மொழிகட்டுரை372010 பூக்காலம் கட்டுரை382011 தேவகானம்கவிதை39  கண்ணீர் துளிகளுக்கு முகவரி இல்லைகவிதை402013 பாலை நிலாகவிதை41  நரம்பு அறுந்த யாழ்!: ஈழத்தமிழரின் கண்ணீர்க்கதைபயணக்கட்டுரை

 நூலாக வேண்டிய படைப்புகள் / தொடர்கள் 
 முத்தாரத்தில் வெளிவந்த கேள்வி - பதில்
 கவியரங்கக் கவிதைகள்

 பதிக்கப்பட்டவை 
 குணங்குடியார் பாடற்கோவை
 ஐந்து சிறுகவிதைத் தொகுப்புகள்

விருதுகள்
கவிக்கோ என அழைக்கப்படும் அப்துல் ரகுமானுக்கு பல்வேறு விருதுகள் பல்வேறு அமைப்புகளால் வழங்கப்பட்டன.  அவை வருமாறு:

வ.எண்ஆண்டுவிருதுவழங்கியவர்குறிப்பு11986கவியரசர் பாரிவிழா விருது குன்றக்குடி அடிகளார்21989தமிழன்னை விருது தஞ்சைத் தமிழ்ப் பல்கலைக் கழகம் இவ்விருது புதுக்கவிதைக்காக வழங்கப்பட்டது31989பாரதிதாசன் விருது தமிழக அரசு41989கலைமாமணி விருதுதமிழக அரசு51992அக்ஷர விருது அக்னி61996சிற்பி அறக்கட்டளை விருதுகவிஞர் சிற்பி அறக்கட்டளை71997கலைஞர் விருது தி. மு,க. ஒரு இலட்சம் ரூபாய்81998ராணா இலக்கிய விருது   91999சாகித்ய அகாடமி விருது சாகித்ய அகாடமி, டெல்லி ஆலாபனை கவிதைத் தொகுதிக்காக வழங்கப்பட்டது102006கம்ப காவலர்கொழும்பு கம்பன் கழகம், இலங்கை 112007 பொதிகை விருது பொதிகை தொலைக்காட்சி, சென்னை122007 கம்பர் விருது கம்பன் கழகம், சென்னை132007சி. பா. ஆதித்தனார் இலக்கிய பரிசு தினத்தந்தி நாளிதழ்  ஒரு இலட்சம் ரூபாய்142008உமறுப் புலவர் விருது   தமிழ்நாடு அரசின் தமிழ் வளர்ச்சித் துறை  ஒரு இலட்சம் ரூபாய்

 அரசு விழா

அப்துல் ரகுமான் அவர்களின் பிறந்த நாளான நவம்பர் 9 ஆம் நாளினை தமிழ் வளர்ச்சித் துறை சார்பில் மாவட்ட அளவில் அரசு விழாவாகக் கொண்டாடப்படும் என்று தமிழ்நாடு அரசு தமிழ் வளர்ச்சி, செய்தித்துறை அமைச்சர் சட்டமன்றத்தில் அறிவித்துள்ளார். ”கோவையில் தமிழ்த்தாய் திருவுருவச்சிலை” : 26 புதிய அறிவிப்புகளை வெளியிட்ட அமைச்சர் மு.பெ.சாமிநாதன்! (கலைஞர் செய்திகள்)

 நூல்கள் நாட்டுடமையாக்கம் 
அப்துல் ரகுமான் எழுதிய 41 நூல்கள் தமிழ்நாடு அரசால் நாட்டுடமையாக்கப்பட்டு, இவரின் மரபுரிமையாளர்களுக்கு  10 இலட்சம் ரூபாய் தமிழ் வளர்ச்சித் துறையால் வழங்கப்படும் என்று  2025 ஏப்ரல் 5 அன்று அறிவிக்கப்பட்டது.

 மேற்கோள்கள் 

 வெளி இணைப்புகள் 
 அப்துல் ரகுமானின் வலைத்தளம் 
வானம்பாடி இயக்கம் பற்றி "தமிழ்ப் புதுக்கவிதை வரலாறு" என்னும் பகுதியில் ஒரு பார்வை
முத்தமிழ் குழுமத்தில் பாம்பாட்டிசித்தன் 
முத்தமிழ் வளர்த்த முஸ்லீம்கள்
http://kavikko.wordpress.com 

பகுப்பு:1937 பிறப்புகள்
பகுப்பு:2017 இறப்புகள்
பகுப்பு:தமிழக எழுத்தாளர்கள்
பகுப்பு:தமிழ்க் கவிஞர்கள்
பகுப்பு:நாட்டுடைமை நூல்களின் ஆசிரியர்கள்